Dendam Orang Mati

Dendam Orang Mati (digayakan pada poster sebagai Dendam Orang M4ti) merupakan sebuah filem seram Malaysia 2014 yang diarahkan oleh Jason Chong dan dibintangi oleh Lisa Surihani, Fizz Fairuz dan Miera Leyana. Filem ini telah ditayangkan kepada umum pada 23 Oktober 2014.

Sinopsis 

Lena (Lisa Surihani) tersedar dari koma selama dua tahun dan hilang ingatan akibat kemalangan.

Keadaan bertambah mengelirukan apabila diperkenalkan kepada isteri baru Shahrul (Fizz Fairuz), Min (Miera Leyana) di flat lamanya di tingkat 4 yang kini menjadi tingkat 3A.

Lena mula mengesyaki sesuatu yang buruk telah berlaku flat tersebut dan mula berdepan dengan kejadian-kejadian aneh yang menyeramkan.

Gangguan seram ini memberikan lebih tekanan terhadap Lena yang terasa diabaikan oleh suaminya, Shahrul yang berbelah bahagi antara isteri mudanya dan Lena.

Pelakon 

 Lisa Surihani sebagai Lena
 Fizz Fairuz sebagai Shahrul
 Miera Leyana sebagai Mia
 Mustapha Kamal sebagai Tan Sri Zamani
 Ramli Hassan sebagai Zali
 Hamidah Wahab sebagai Mak Cik Zahara
 Naim Daniel sebagai Halim

Penerbitan 
Filem ini dihasilkan berdasarkan kepercayaan masyarakat Cina tempatan yang menghindari nombor empat (4) kerana sebutan angka tersebut di dialam bahasa Cina yang seakan serupa dengan sebutan mati. Filem ini merupakan filem seram kedua terbitan KRU Studios selepas filem Karak pada tahun 2011. Tajuk asal filem ini ialah "Tingkat Empat".Lisa Surihani mengakui bahawa dirinya tertekan ketika berlakon di dalam filem ini. Sebelum penggambaran dimulakan, Lisa Surihani telah menjalani bengkel lakonan terlebih dahulu dengan Fauziah Nawi. Fizz Fairuz mendedahkan bahawa di dalam filem ini, beliau terpaksa berjalan di atas api. Miera Leyana pula mencipta kontroversi apabila dirinya tidak kisah dilihat oleh Fizz Fairuz dalam keadaan berbikini.

Ulasan kritis 
Rata-rata ulasan mengenai filem ini ialah positif, dengan rata-ratanya memuji lakonan dari Lisa Surihani. Kritikan pula ialah tertumpu kepada CGI filem ini yang tidak realistik.Mohd Al Qayum Azizi dari mStar memuji kebijaksanaan pengarah, Jason Chong mengadunkan kisah misteri disebalik kepercayaan angka empat dikalangan masyarakat Cina dengan kisah Lena lakonan Lisa iaitu seorang pesakit mental yang menghuni di tingkat empat di sebuah flat usang.Beliau turut meluahkan rasa kagumnya akan lakonan Lisa dan tidak terkejut sekirannya dia memenangi anugerah Pelakon Terbaik selepas ini.Aqmar Mustaza dari Sinar Harian pula mengulas filem ini sebagai "Seram dan mendebarkan".Izwan Mohd Isa dari Kosmo memuji sinematografi filem dan lakonan para pelakon. Portal hiburan, Astrogempak.com.my pula mengangkat filem ini sebagai "...filem seram terbaik setakat ini."

Anugerah dan pencapaian

Lihat juga 
 Filem Malaysia tahun 2014

Rujukan

Pautan luar 
 
 Dendam Orang Mati di Sinema Malaysia

Filem Malaysia tahun 2014
Filem bahasa Melayu
Filem seram Malaysia
Filem arahan Jason Chong
Filem terbitan KRU Studios